Răzvan Cadar: 
Guvernul Bolojan și-a asumat, astăzi, răspunderea în Parlament pe legea cu privire la pensiile magistraților. Potrivit deputatului PNL de Arad Răzvan Cadar, este vorba despre un act normativ care duce România mai aproape de normalitate. 
„Azi s-a făcut un pas important spre respectarea voinței românilor: renunțarea la pensiile speciale ale magistraților! Am asistat în ședința reunită a Parlamentului la asumarea răspunderii Guvernului Bolojan pe un text de lege care ne aduce mai aproape de normalitate. 
Prin acest text de lege este recunoscută munca importantă a magistraților și statutul onorabil în societate. În același timp, ne apropiem de un principiu de bază al Constituției, care în practică a fost respectat mai puțin – suntem cu toții egali în fața legii! Sper că de data aceasta demersul va fi dus la bun sfârșit și vom da un semnal de corectitudine tuturor românilor”, susține deputatul Răzvan Cadar.